《次韵奉酬何舜庸寄酒》
宋代·刘弇

寄来何啻十千价，置处曾非六一身。自惭无足斗筲算，暂见已觉神形亲。

他年换得青田核，此日吹回紫府春。剪却愁根真外助，不妨功胜齿亡唇。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。